11. การจัดการ

11.1 โครงสร้างการจัดการ

โครงสร้างการจัดการของบริษัทประกอบไปด้วย

-   คณะกรรมการ

-   คณะกรรมการตรวจสอบ

-   คณะจัดการ

ซึ่งทั้งหมดนี้ประกอบด้วยคณะกรรมการและคณะจัดการทั้งสิ้น 20 ท่าน ณ 31 ธันวาคม 2545 กรรมการ 2 ท่านสามารถลงลายมือชื่อพร้อมประทับตราบริษัท เพื่อให้เอกสารต่างๆที่ออกในนามบริษัทสมบรูณ์

หน้าที่และความรับผิดชอบของคณะกรรมการบริษัท

1.  ปฎิบัติตามกฎหมาย, วัตถุประสงค์ และข้อบังคับของบริษัทฯ
    ตลอดจนปฎิบัติตามมติของที่ประชุมถือหุ้น

2.  กำหนดนโยบายบริษัท,
    ทิศทางการดำเนินงานของบริษัทและกำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อผลประโยชน์ของบริษัทฯ

3.  แต่งตั้งคณะกรรมการตรวจสอบ ตรวจจนกำหนดขอบเขตการทำงานของคณะกรรมการตรวจสอบ

4.  เรียกประชุมผู้ถือหุ้นและคณะกรรมการบริษัท

วิธีการแต่งตั้งกรรมการ

1.  การแต่งตั้งคณะกรรมการบริษัททำโดยได้รับเสียงข้างมากจากที่ประชุมผู้ถือหุ้นตามหลักเกณฑ์และขั้นตอนดังนี้

    1.  ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อหนึ่งเสียง

    2.  ผู้ถือหุ้นแต่ละคนจะใช้คะแนนเสียงของตน ตามข้อ 1.1
        เลือกบุคคลที่จะมาเป็นกรรมการได้
        แต่ไม่สามารถแบ่งคณะเสียงให้แก่ผู้ใดมากน้อยเพียงใด

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกเป็นกรรมการเท่าจำนวนกรรมการที่พึงมี
        ในกรณีที่มีคะแนนเสียงเท่ากัน
        จะต้องเลือกโดยประธานกรรมการเพื่อให้ได้จำนวนกรรมการที่พึงมี

1.  คณะกรรมการบริษัทจะต้องอย่างน้อย 5 คน
    และไม่น้อยกว่ากึ่งหนึ่งของกรรมการทั้งหมดจะต้องมีถิ่นพำนักในประเทศไทย

2.  คณะกรรมการบริษัทมิได้มีการแต่งตั้งคณะกรรมการสรรหา

คณะกรรมการตรวจสอบ

  คณะกรรมการของบริษัทได้แต่งตั้งคณะกรรมการตรวจสอบขึ้นในปี 2542
  ซึ่งประกอบไปด้วยกรรมการอิสระ 3 ท่าน

1.  นายราทิ รามาคานห์ ประธาน

2.  นายประกิต ประทีปะเสน กรรมการ

3.  นายซาชิน จีเทนดรา เมห์ตา กรรมการ

หน้าที่ความรับผิดชอบของคณะกรรมการตรวจสอบ

1.  ตรวจสอบความถูกต้องและความเพียงพอของข้อมูลในงบการเงิน

2.  ตรวจสอบประสิทธิภาพและความเพียงพอของการตรวจสอบภายในรวมทั้งระบบการตรวจสอบภายในของบริษัทฯ

3.  ตรวจสอบการปฎิบัติตามข้อกฎหมายต่างๆที่เกี่ยวข้องกับหลักทรัพย์,
    กฎเกณฑ์ของข้อบังคับต่างๆของตลาดหลักทรัพย์ รวมทั้งข้อกฎหมายอื่นๆที่เกี่ยวข้อง

4.  พิจารณา เลือกสรร และเสนอผู้ตรวจสอบของบริษัท รวมทั้งพิจารณาค่าใช้จ่ายในการตรวจสอบ

5.  พิจารณาว่าบริษัทได้เปิดเผยข้อมูลในรายการระหว่างกันและข้อมูลในด้านความขัดแย้งทางผลประโยชน์ระหว่างกันได้ครบถ้วนและถูกต้อง

6.  จัดเตรียมรายงานตรวจสอบของบริษัทซึ่งเป็นส่วนหนึ่งของรายงานประจำปี
    โดยประธานคณะกรรมการตรวจสอบลงลายมือชื่อ

  ดูแลงานต่างๆ
  ที่ได้รับมอบหมายจากคณะกรรมการของบริษัทและผ่านการเห็นชอบโดยคณะกรรมการตรวจสอบ

หน้าที่และความรับผิดชอบของคณะจัดการ

คณะจัดการนำโดยประธานบริษัท ซึ่งทำงานภายใต้การกำกับดูแลของกรรมการบริหาร
และซึ่งรับผิดชอบในการบริหารการจัดการของบริษัท
ตลอดจนมีอำนาจในการแต่งตั้งบุคคลที่ต้องและมีคุณสมบัติที่ดีเป็นพนักงานบริษัท
โดยคณะจัดการจะเป็นผู้กำหนดหน้าที่และความรับผิดชอบ และควบคุมงานต่างๆ
รวมถึงรายงานข้อมูลทางการเงินที่ถูกต้องของบริษัท
และจัดให้มีระบบการตรวจสอบภายในที่เหมาะสมและมีประสิทธิภาพ
รวมทั้งเป็นผู้กำหนดกฎเกณฑ์หลักปฎิบัติต่างให้พนักงานของบริษัทฯ

แผนผังองค์กร

11.2 รายชื่อคณะกรรมการของบริษัท

โปรดดูเอกสารแนบ 1

11.3 รายชื่อผู้บริหารระดับสูง

+-----------------------------+------------+---------------------------+
| ชื่อ                          | อายุ        | คุณวุฒิการศึกษา               |
+-----------------------------+------------+---------------------------+
| 1. นายเอ็ม.ซี.บาโกรเดีย        | 65         | ปริญญาตรีวิศวกรรมเคมี         |
|                             |            |                           |
| กรรมการบริหาร                |            |                           |
+-----------------------------+------------+---------------------------+
| 2. นายซับบาลามาน ศรินิวสัน      | 51         | ปริญญาตรีวิศวเครื่องกล         |
|                             |            |                           |
| ประธานบริษัท                  |            | ปริญญาโทบริหารธุรกิจ          |
+-----------------------------+------------+---------------------------+
| 3. นายที.เค. ชัชทาจี           | 56         | ปริญญาตรีวิศวกรรมเคมี         |
|                             |            |                           |
| ประธานร่วมผ่ายการตลาด         |            |                           |
+-----------------------------+------------+---------------------------+
| 4. นายบีพุล ซินอาร์             | 48         | ปริญญาตรีวิศวกรรมเคมี         |
|                             |            |                           |
| รองประธานฝ่ายผลิต             |            |                           |
+-----------------------------+------------+---------------------------+
| 5. นายพี.เค.สิปานี             | 39         | ปริญญาตรีบริหารธุรกิจ,         |
|                             |            |                           |
| รองประธานฝ่ายพาณิชย์           |            | ผู้ตรวจสอบบัญชี               |
|                             |            |                           |
|                             |            | (Chartered Accountant)    |
+-----------------------------+------------+---------------------------+
| 6. นายเอช.เอส. วียาส         | 46         | ปร                        |
|                             |            | ิญญาตรีด้านการก่อสร้างและควบคุม |
| รองประธานวิศวกรรม            |            |                           |
+-----------------------------+------------+---------------------------+
| 7. นายอทูล บาดเว่             | 39         | ปริญญาโท สาขาบริหารธุรกิจ,    |
|                             |            |                           |
| ผู้ช่วยรองประธานฝ่ายการตลาด     |            | ปริญ                       |
|                             |            | ญาตรีสาขาวิชาการจัดการโรงงาน |
+-----------------------------+------------+---------------------------+
| 8. นายปวัน กุมาร์ เจน          | 39         | ปริญญาตรีวิทยาศาสตร์,         |
|                             |            |                           |
| ผู้ช่วยรองประธาน (ฝ่ายพาณิชย์)    |            | ปริญญาตรีด้านการบัญชี          |
|                             |            |                           |
|                             |            | ปริญญาโทบริหารธุรกิจ          |
+-----------------------------+------------+---------------------------+

จำนวนพนักงานบริษัท ไทยคาร์บอนแบล็ค จำกัด (มหาชน) ณ วันที่ 31 ธันวาคม 2545
มีจำนวนทั้งสิ้น 279 คน

11.4 ค่าตอบแทนผู้บริหาร

ค่าตอบแทนที่เป็นตัวเงิน

- ค่าตอบแทนของคณะกรรมการ (เบี้ยประชุม) 144,250.00 บาท

- ค่าตอบแทนรวมของผู้บริหาร 5 ระดับแรก 14,782,738.00 บาท

หมายเหตุ

ค่าตอบแทนผู้บริหารได้แก่ เงินเดือน, โบนัส และค่าครองชีพ

ค่าตอบแทนอื่น

-   ไม่มี

11.5 ข้อมูลพนักงาน

จำนวนพนักงานทั้งหมด ณ สิ้นสุดเมื่อ 31.12.2545

  ------------------------------------------- ---------------------------
  พนักงานระดับบริหาร                             65

  ช่างเทคนิค                                    131

  พนักงานทั่วไป                                  85

  รวมพนักงานทั้งหมด                              279
  ------------------------------------------- ---------------------------

-   จำนวนพนักงานไม่มีการเปลี่ยนแปลงอย่างมีนัยสำคัญในปี 2545

-   ค่าตอบแทนและผลประโยชน์ต่างๆที่ให้กับพนักงานในปี 2545 ทั้งสิ้น เท่ากับ 171 ล้านบาท
    ซึ่งเป็น เงินเดือน, โบนัส, ค่าทำงานล่วงเวลา, ค่ายา และประกันสังคม เป็นต้น

-   บริษัทได้ให้ความสำคัญอย่างยิ่งในการพัฒนาพนักงานและการจัดเตรียมรายละเอียดในการฝึกอบรบสำหรับพนักงานแต่ละคนตลอดทั้งปี
    และได้มีการตรวจสอบอย่างใกล้ชิดโดยฝ่ายฝึกอบรมและหัวหน้าฝ่ายแต่ละฝ่าย
    บริษัทได้มีการจัดการฝึกอบรมทั้งภายในบริษัทและส่งไปอบรมภายนอกในสถาบันต่างๆทั้งในประเทศและต่างประเทศ
    นอกจากนี้บริษัทยังได้มีการฝึกอบรมในด้านความปลอดภัยในการทำงาน, การดูแลสิ่งแวดล้อม,
    หน้าที่การทำงาน, การบริหารทั่วไป และการเป็นผู้นำ เป็นต้น

11.5การปฏิบัติตามหลักการกำกับดูแลกิจการที่ดี

1.  นโยบายเกี่ยวกับการกำกับดูแลกิจการ (หลักการข้อ 1)

  คณะกรรมการบริษัทเล็งเห็นความสำคัญของการกำกับดูแลกิจการที่ดี
  และได้ประยุกต์เอานโยบายทางด้านการกำกับดูแลกิจการที่ดีเข้ามาใช้ในการดำเนินธุรกิจเพื่อให้มีการกำกับดูแลกิจการที่ดีตามหลักปฎิบัติและจริยธรรมทางธุรกิจ

  บริษัทให้ความสำคัญอย่างยิ่งในระบบการกำกับดูแลกิจการที่ดี
  ทั้งในด้านความโปร่งใสและความเท่าเทียมกันของผู้มีส่วนได้ส่วนเสียทุกฝ่าย
  เพื่อที่จะให้ระบบการกำกับดูแลกิจการเป็นไปอย่างเรียบร้อย
  คณะกรรมการได้มอบหมายความรับผิดชอบทั่วไปให้กับกรรมการบริหาร,
  ประธานบริษัท,ผู้บริหารระดับสูง รวมทั้งคณะกรรมการตรวจสอบที่จะระบุ
  กำหนดความรับผิดชอบในงานและการจัดการ
  ซึ่งคณะกรรมการตรวจสอบได้รายงานไปยังคณะกรรมการบริษัทถึงการดำเนินการต่างๆ
  ซึ่งทั้งนี้ทางคณะกรรมการบริษัทได้มีความรับผิดชอบเต็มที่ในการดำเนินงานต่างๆของบริษัทที่จะต้องประสานงานต่างๆระหว่างคณะจัดการ,
  คณะกรรมการ และผู้มีส่วนได้ส่วนเสียทุกฝ่าย ให้เป็นไปด้วยความเรียบร้อย
  ซึ่งได้แถลงไว้แล้วในรายงานประจำปีและในแบบ 56-1

2.  ผู้ถือหุ้น (หลักการข้อ 2 & 4)

  คณะกรรมการและฝ่ายจัดการของบริษัทฯพยายามอย่างยิ่งจัดหาข้อมูลซึ่งตรงกับความสนใจของผู้ถือหุ้น
  เนื่องจากตระหนักดีว่าผู้ถือหุ้นควรจะได้รับการปฎิบัติและได้รับข้อมูลเกี่ยวกับบริษัทอย่างเท่าเทียมกันและสามารถตรวจสอบได้
  ดังนั้นกรรมการที่มีถิ่นที่อยู่ในประเทศรวมถึงประธานกรรมการจึงพยายามอย่างยิ่งที่จะเข้าร่วมการประชุมเพื่อชี้แจงให้ผู้ถือหุ้นทราบในข้อมูลเท็จจริงต่างๆ

  คณะกรรมการและฝ่ายบริหารของบริษัทได้ให้มีการจัดการจัดการประชุมผู้ถือหุ้นอย่างสม่ำเสมอ
  โดยให้โอกาสที่เท่าเทียมกันกับผู้ถือหุ้นทุกคนที่จะมีส่วนร่วมในการประชุม
  ซึ่งทางฝ่ายจัดการของบริษัทฯก็จะให้ความเป็นกันเองกับผู้ถือหุ้นรายย่อยเพื่อรับฟังความคิดเห็น

  สำหรับการประชุมผู้ถือหุ้นครั้งที่ 8 ที่ผ่านมา คุณประกิต ประทีปะเสน
  (ซึ่งเป็นกรรมการอิสระของบริษัทและเป็นหนึ่งในคณะกรรมการตรวจสอบ
  รวมทั้งเป็นประธานของสมาคมบริษัทจดทะเบียน
  และคณะกรรมการในการพัฒนาการกำกับดูแลกิจการของตลาดหลักทรัพย์แห่งประเทศไทย )
  คณะกรรมการบริษัทที่มีถิ่นพำนักอยู่ในประเทศ, กรรมการบริหาร, ฝ่ายจัดการบริษัทฯ, ผู้ถือหุ้น,
  ผู้ตรวจสอบบัญชี รวมทั้งนักกฎหมาย ได้เข้าร่วมในการประชุมผู้ถือหุ้นด้วย

3.  สิทธิของผู้มีส่วนได้ส่วนเสียกลุ่มต่างๆ (หลักการข้อ 3)

  คณะกรรมการบริษัทได้ตระหนักในความสำคัญของผู้มีส่วนได้ส่วนเสียกลุ่มต่างๆ เช่น
  ลูกค้า,ฝ่ายจัดการ, พนักงาน, คู่ค้า, ผู้ถือหุ้น, ผู้ตรวจสอบ,องค์กรของรัฐ, ชุมชน,
  องค์กรการค้า, สถาบันการเงิน ฯ ในการดำเนินธุรกิจและการเติบโตของบริษัท

  ฝ่ายจัดการของบริษัทฯได้มีการประชุมกับผู้มีส่วนได้ส่วนเสียกลุ่มต่างๆเพื่อให้เข้าใจมุมมองและความต้องการของเขาเหล่านั้น
  และสร้างความมั่นใจต่อพวกเขาเหล่านั้นว่าคำแนะนำของพวกเขาเหล่านั้นมีสำคัญและสามารถนำมาปฎิบัติได้จริง
  เพื่อก่อให้เกิดประโยชน์ต่อบริษัทได้

  บริษัทได้มีการจัดประชุมกับลูกค้าเป็นประจำ
  ซึ่งได้มีการสำรวจความพึงพอใจของลูกค้าเป็นประจำทุกปี มีการเชิญลูกค้ามาเยี่ยมชมโรงงาน
  มีการจัดประชุมคู่ค้าของบริษัท
  นอกจากนี้บริษัทมีการประชุมกับหน่วยงานราชการและมีส่วนร่วมในการพัฒนาสังคมและชุมชน ทั้งนี้
  เพื่อสนองความต้องการของผู้มีส่วนได้ส่วนเสียต่างๆ

  บริษัทได้มีส่วนร่วมในการพัฒนาสังคมและชุมชนต่างๆหลายโครงการ เช่น การให้ทุนการศึกษา,
  บริจาคโลหิต, บริจาคสิ่งของช่วยเหลือผู้ประสบอุทกภัย และโครงการพัฒนาอื่นๆ เป็นต้น

  บริษัทเชื่อมั่นว่าพนักงานทุกคนมีความสำคัญและเป็นทรัพย์สินอันมีค่าของบริษัท
  พนักงานทุกคนมีส่วนร่วมในการพัฒนาบริษัท ซึ่งบริษัทได้มีกิจกรรมต่างๆ เช่น วงจรคุณภาพ
  Quality Control Circles (QCC), กิจกรรมข้อเสนอแนะ “KAIZEN” Suggestion
  System (KSS), กิจกรรมการบริหารคุณภาพทั่วทั้งองค์กร (TPM), กิจกรรมคุณภาพชีวิต
  Quality of Life Club, การประชุมทุกวันตอนเช้า, การจัดกลุ่มทำงานระหว่างฝ่าย
  รวมทั้งการเตรียมรายละเอียดและจัดตารางการอบรมให้พนักงานแต่ละคน
  เพื่อที่จะได้ปรับปรุงพัฒนาทักษะในการทำงาน
  นอกจากนั้นบริษัทยังได้มีการสำรวจสุขภาพขององค์กร Organizational Health Survey
  (OHS) โดยผู้บริหาร, หัวหน้างาน และ พนักงานทั่วไป
  เพื่อเป็นการตอกย่ำความเชื่อมั่นของบริษัท

  บริษัทยังได้มีความสัมพันธ์ที่ดีเลิศกับเจ้าหนี้, ธนาคาร รวมทั้งสถาบันการเงินต่างๆด้วย

4.  ภาวะการเป็นผู้นำและวิสัยทัศน์ (หลักการข้อ 5)

  คณะกรรมการเล็งเห็นความสำคัญสูงสุดในการกำหนดบทบาทของการเป็นผู้นำ, วิสัยทัศน์ ,
  พัฒนานโยบายและกลยุทธ์, การแนะนำ , การชี้แนะ
  และได้มีการตรวจสอบการดำเนินงานของคณะผู้บริหารของบริษัทเป็นประจำ

  ฝ่ายจัดการของบริษัทปฎิบัติภายใต้ภาวะความเป็นผู้นำของกรรมการบริหาร โดยประธานบริษัท,
  ผู้บริหารระดับสูง และกรรมการบริหาร เป็นรายงานความเป็นไปต่อกรรมการบริหาร
  และกรรมการบริหารเป็นผู้รายงานเหตุการณ์สำคัญๆให้กับคณะกรรมการบริษัททราบ

  คณะกรรมการบริษัทจะเป็นผู้กำหนดบทบาทและความรับผิดชอบ
  ส่วนความรับผิดชอบในการบริหารงานเป็นของฝ่ายจัดการ

  บริษัทมีการกำหนดวิสัยทัศน์และพันธกิจที่แน่นนอน ดังนี้

  วิสัยทัศน์ : ต้องเป็นบริษัทชั้นนำในประเทศและเป็นองค์กรระดับโลกในอุตสาหกรรมคาร์บอนแบล็ค
  โดยการปรับปรุงด้าน บุคลากร ขบวนการต่างๆ ผลิตภัณฑ์
  และการบริการอย่างต่อเนื่องเพื่อให้ลูกค้าและผู้มีส่วนเกี่ยวข้องทั้งหลาย พึงพอใจ

  พันธกิจ : 1. นำแนวทางปฎิบัติที่ดีที่สุดของบริษัทชั้นนำของประเทศมาปฎิบัติ

  2. เพิ่มคุณค่าให้แก่ลูกค้าโดยการปรับปรุงผลิตภัณฑ์และการบริการอย่างต่อเนื่อง
  ตามความต้องการของลูกค้า
  โดยการเปรียบเทียบผลการดำเนินงานกับบริษัทผู้ผลิตคาร์บอนแบล็คชั้นนำของโลก

  3. เพิ่มคุณค่าให้กับสังคมและประเทศชาติ โดยการจ้างงาน การส่งออก
  และการรักษาสิ่งแวดล้อม

  4. พัฒนาทรัพยากรมนุษย์อย่างต่อเนื่อง อันนำไปสู่การพัฒนาองค์กรและการพัฒนาตนเอง

5.  ความขัดแย้งของผลประโยชน์ (หลักการข้อ 6)

  คณะกรรมการบริษัทมีนโยบายในอันที่จะหลีกเลี่ยงมิให้เกิดขัดแย้งของผลประโยชน์เกิดขึ้น
  ถ้าเกิดความขัดแย้งขึ้น คณะกรรมการจะมีการพิจารณาเป็นกรณีๆไป
  และดำเนินการเป็นขั้นเป็นตอนอย่างเหมาะสม,ระมัดระวัง โดยมีความโปร่งใส และมีจริยธรรม
  ทั้งนี้บริษัทมีการเปิดเผยความขัดแย้งของผลประโยชน์อย่างเหมาะสม
  โดยบริษัทได้เปิดเผยข้อมูลรายการระหว่างกันในรายงานประจำปี และแบบ 56-1

6.  จริยธรรมธุรกิจ (หลักการข้อ 7)

คณะกรรมการตระหนักถึงความสำคัญของการปฎิบัติตามหลักจริยธรรมทางธรุกิจในผู้บริหารระดับสูงและในระดับพนักงานของบริษัทในการดำเนินธุรกิจและการกระทำการต่างๆ

  คณะผู้บริหารของบริษัทมีการจัดเตรียมรายละเอียดเกี่ยวกับหลักปฎิบัติสำคัญของพนักงานทุกคน
  ให้ใช้เป็นแนวทางในการปฎิบัติงาน พนักงานของบริษัททุกคนได้ลงลายมือชื่อรับทราบในหลักปฎิบัติ
  และเพื่อสร้างความมั่นใจว่าทุกคนจะนำไปประพฤติปฎิบัติในการทำงานประจำวัน
  กรรมการบริหารและผู้บริหารระดับสูงจะเป็นผู้ควบคุมดูแลให้ประพฤติปฎิบัติในหลักเกณฑ์ดังกล่าว

7.  กรรมการ และการถ่วงดุลของกรรมการอิสระ (หลักการข้อ 8,9,11 & 14)

  คณะกรรมการของบริษัทรับทราบถึงบทบาทหน้าที่และความรับผิดชอบ, ความเป็นอิสระ,
  โครงสร้าง, การถ่วงดุลของกรรมการ,การปฎิบัติในการประชุมและรายงาน,
  การจัดเตรียมงบการเงิน, ระบบการควบคุมภายใน, การควบคุมดูแลการดำเนินงานของบริษัท
  และการประสานงานที่ดีระหว่างผู้บริหารและผู้มีส่วนได้ส่วนเสียกลุ่มต่างๆ

  คณะกรรมการบริษัทมีจำนวน 12 ท่าน ประกอบด้วย กรรมการบริหาร 1 ท่าน
  และกรรมการที่ไม่เป็นผู้บริหาร 11 ท่าน บริษัทมีกรรมการอย่างน้อย 5 ท่าน
  ตามข้อบังคับของบริษัท และกรรมการได้รับการเห็นชอบแต่งตั้งโดยที่ประชุมผู้ถือหุ้น
  หนึ่งในสามของกรรมการทั้งหมดออกจากตำแหน่งโดยมีการหมุนเวียนทุกปี
  และสามารถได้รับเลือกให้มาดำรงตำแหน่งใหม่ได้อีก
  กรรมการบริหารเป็นผู้ดำรงตำแหน่งสูงสุดของทีมบริหาร ได้รับการสนับสนุนจากประธานบริษัท,
  ผู้บริหารระดับสูง โดยกรรมการบริหารจะรายงานไปยังคณะกรรมการในกิจกรรมที่สำคัญของบริษัท

  คณะกรรมการบริษัทโดยการนำของประธานกรรมการ
  ซึ่งมีบทบาทหน้าที่ความรับผิดชอบเป็นอิสระและแตกต่างไปจากบทบาทหน้าที่ความรับผิดชอบของประธานบริษัท

  คณะกรรมการจะต้องมีการจัดประชุมอย่างน้อยหนึ่งครั้งสำหรับทุกๆ 3 เดือน
  และได้มีการกำหนดาตาราวการประชุมไว้ล่วงหน้า
  และมีการแจ้งวาระไปยังกรรมการทุกท่านก่อนล่วงหน้าอย่างน้อย 7 วัน

  ระหว่างการประชุม
  ประธานที่ประชุมพยายามนำพาที่ประชุมให้มีการตัดสินใจที่รอบคอบและจัดสรรเวลาที่เหมาะสม
  ซึ่งฝ่ายจัดการจะแถลงข้อมูลอย่างเพียงพอสำหรับให้กรรมการอภิปรายและตัดสินใจในประเด็นที่สำคัญ
  โดยกรรมการทุกท่านมีส่วนร่วมในการตัดสินใจนั้นๆ

  คณะกรรมการบริษัทมีความรับผิดชอบสำหรับหน้าที่สำคัญๆของบริษัท เช่น การจัดเตรียมงบการเงิน
  , กำหนดแผนธุรกิจและนโยบาย, ระบบควบคุมภายใน, ทบทวนผลประกอบการบริษัท,
  ประสานงานระหว่างกลุ่มผู้มีส่วนได้ส่วนเสียกลุ่มต่างๆ, ควบคุมความเสี่ยง
  และดูแลการปฎิบัติตามกฎหมาย เป็นต้น

  คณะกรรมการบริษัทมอบหมายหน้าที่ เช่น ทบทวนและอนุมัติงบการเงิน ,
  ระบบการตรวจสอบภายใน, การควบคุมความเสี่ยง และการดูแลการปฎิบัติตามกฎหมาย
  ให้กับคณะกรรมการตรวจสอบ
  และมอบหมายหน้าที่ความรับผิดชอบในการดูแลการปฎิบัติการรายวันให้กับคณะกรรมการบริหารและประธานบริษัทฯ

  การประชุมคณะกรรมการบริษัทโดยปกติแล้วกรรมการที่มีถิ่นพำนักในประเทศเกือบทุกท่านจะเข้าประชุมพร้อมกันกับกรรมการที่มีถิ่นพำนักในต่างประเทศบางท่าน
  การเข้าประชุมของกรรมการแต่ละท่านได้แสดงไว้แล้วในรายงานประจำปีบริษัทฯ

  คณะกรรมการตระหนักเป็นอย่างยิ่งถึงความรับผิดชอบต่องบการเงินและรายงานทางการเงิน
  ซึ่งบรรจุไว้ในรายงานประจำปี

8.  ค่าตอบแทนกรรมการและผู้บริหาร (หลักการข้อ 10)

  คณะจัดการของบริษัทมีความเข้าใจอย่างยิ่งว่าค่าตอบแทนประธานบริษัทและผู้บริหารระดับสูง เช่น
  เงินเดือน, โบนัส และผลประโยชน์ด้านอื่นๆ
  ควรที่จะเป็นไปในทิศทางเดียวกับผลประกอบการของบริษัท
  ซึ่งเป็นหลักเกณฑ์เดียวกันกับผู้บริหารแต่ละคน

  คณะกรรมการบริษัทได้มอบอำนาจให้กรรมการบริหารและประธานบริษัทฯในการปฎิบัติ, ทบทวน,
  ประเมินเงินเดือนและโบนัสประจำปีของผู้บริหารทุกคนซึ่งขึ้นอยู่กับผลการปฎิบัติงานที่ผ่านมาของแต่ละคน
  และคณะกรรมการได้มอบหมายให้กรรมการบริหารเป็นผู้ประเมินผลการทำงานของประธานบริษัท

  คณะกรรมการบริหารของบริษัทได้ดูแลการดำเนินธุรกิจของบริษัทต่างๆ
  โดยมิได้รับผลตอบแทนในรูปของเงินเดือนจากบริษัทเหล่านั้นแต่อย่างใด
  ยกเว้นแต่ในรูปของค่าตอบแทนและค่าใช้จ่ายในการเดินทางซึ่งเกี่ยวข้องกับการทำงานของบริษัท

  คณะกรรมการได้เสนอให้เพิ่มค่าตอบแทนกรรมการในการเข้าประชุม
  ซึ่งค่าตอบแทนดังกล่าวมีการเปรียบเทียบในอุตสาหกรรมแล้ว และได้เปิดเผยในรายงานประจำปี

  คณะกรรมการบริษัทเสนอที่จะจ่ายค่าตอบแทนให้กับคณะกรรมการตรวจสอบ
  สำหรับการเสียสละเวลาเพื่อทำหน้าที่ดังกล่าว

9.  คณะกรรมการตรวจสอบและการตรวจสอบภายใน (หลักการข้อ 12 & 13)

  คณะกรรมการได้แต่งตั้งคณะกรรมการตรวจสอบตามกฎเกณฑ์ของตลาดหลักทรัพย์แห่งประเทศไทย
  ซึ่งประกอบไปด้วย คณะกรรมการอิสระ 3 ท่านและคณะกรรมการที่ไม่เป็นผู้บริหาร
  ซึ่งกรรมการตรวจสอบมีหน้าที่ชี้แจ้งต่อคณะกรรมการบริษัท

  ความรับผิดชอบหลักของคณะกรรมการตรวจสอบ ได้แก่ การทบทวนและอนุมัติงบการเงิน,
  ดูแลระบบการควบคุมภายใน, ควบคุมความเสี่ยง, ดูแลให้บริษัทปฎิบัติตามกฎหมาย
  และชี้แนะในการแต่งตั้งผู้ตรวจสอบภายนอก, รายงานต่อผู้ถือหุ้น
  และหน้าที่ความรับผิดชอบอื่นๆที่ได้รับมอบหมายจากคณะกรรมการบริษัทและหลักเกณฑ์ที่กำหนดโดยตลาดหลักทรัพย์แห่งประเทศไทย
  คณะกรรมการตรวจสอบสามารถมีการประชุมร่วมกับผู้ตรวจสอบภายในและภายนอกโดยปราศจากคณะผู้บริหารร่วมด้วย

  คณะกรรมการตรวจสอบได้มีการประชุมอย่างน้อยหนึ่งครั้งต่อสามเดือน
  และกิจการต่างๆที่ได้ดำเนินการไปจะถูกบรรจุไว้ในรายงานการประชุมเสนอต่อคณะกรรมการบริษัททุกไตรมาส
  ซึ่งระหว่างปีจะมีการประชุม 4 ครั้ง

  บริษัทได้แต่งตั้งทีมงานควบคุมภายใน ซึ่งประกอบไปด้วยพนักงาน 2 คน
  ซึ่งกิจกรรมต่างๆที่ได้ดำเนินการจะถูกนำเสนอเป็นรายงานต่อคณะกรรมการตรวจสอบ

  คณะกรรมการได้ให้ความสำคัญอย่างยิ่งในระบบการควบคุมภายใน ซึ่งระหว่างปี 2545
  บริษัทได้แต่งตั้งบริษัท สำนักงาน เอินส์ แอนด์ ยัง จำกัด
  ในการดำเนินการและให้คำชี้แนะในการควบคุมภายในของบริษัท ซึ่งรายงานของบริษัท สำนักงาน
  เอินส์ แอนด์ ยัง จำกัด ได้ถูกนำมาเป็นหัวข้อในการอภิปรายของคณะกรรมการตรวจสอบ

10. ความสัมพันธ์กับผู้ลงทุน (หลักการข้อ 15 )

  คณะกรรมการให้ความสำคัญในลำดับแรกๆกับการสร้างความสัมพันธ์กับผู้ลงทุน,
  นักวิเคราะห์หลักทรัพย์ และบุคคลทั่วไป โดยการนำเสนอ (Presentation)
  และการติดต่อสื่อสาร
  เพื่อเป็นการสร้างความมั่นใจว่าบริษัทสามารถเปิดเผยข้อมูลที่สำคัญได้ถูกต้อง ทันเวลา
  และมีความโปร่งใส

  ผู้บริหารระดับสูงของบริษัทได้มีการพบปะกับเจ้าหน้าที่ของตลาดหลักทรัพย์แห่งประเทศไทย,
  ศูนย์พัฒนาการกำกับดูแลกิจการบริษัทจดทะเบียน (ตลาดหลักทรัพย์แห่งประเทศไทย),
  นักลงทุนสถาบันและนักลงทุนทั่วไป, นักวิเคราะห์หลักทรัพย์, ตัวแทนบริษัทหลักทรัพย์,
  ผู้ถือหุ้นกลุ่มต่างๆ, นักข่าว, ตัวแทนภาครัฐบาล เพื่อที่จะแจ้งผลประกอบการของบริษัท
  ตลอดจนกิจกรรมต่างๆของบริษัท

11.6 รายงานการปฎิบัติตามหลักการที่พึงปฎิบัติ

การกำกับดูแลกิจการ

บริษัทได้กล่าวไว้แล้วในเรื่องการปฎิบัติตามหลักการกำกับดูแลกิจการที่ดี

การรับผิดชอบต่อรายงานทางการเงิน

บริษัทได้กล่าวไว้แล้วในเรื่องรายงานความรับผิดชอบของกรรมการต่อรายงานทางการเงิน

การดูแลการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
ดังนี้

-   การให้ความรู้แก่ผู้บริหารในฝ่ายต่างๆเกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัท
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของของตลาดหลักทรัพย์แห่งประเทศไทย

-   กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และ

-   ดำเนินการแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในไม่ควรซื้อหรือขายหลักทรัพย์ในช่วง 1
    เดือนก่อนที่งบการเงินเผยแพร่ต่อสาธารณชน

การควบคุมภายใน

คณะกรรมการได้ปรึกษาร่วมกับฝ่ายจัดการและผู้สอบบัญชี
เกี่ยวกับการประเมินระบบควบคุมภายในแล้วสรุปว่า ระบบการควบคุมปฎิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตามของบริษัท
ในเรื่องการทำธุรกรรมกับผู้ถือหุ้นใหญ่ กรรมการ ผู้บริหาร หรือผู้ที่เกี่ยวข้องกับบุคคลดังกล่าว
มีระบบการควบคุมอย่างเพียงพอแล้ว สำหรับการควบคุมภายในในเรื่องอื่นๆ
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน
คณะกรรมการได้รับทราบเกี่ยวกับการที่กลุ่มบริษัทได้กำหนดนโยบายการกำกับดูแลกิจการ
และจริยธรรมทางธุรกิจ ซึ่งมีผลบังคับต่อฝ่ายจัดการทุกท่าน เมื่อเดือนตุลาคม 2541
โดยระบุรายละเอียดเกี่ยวกับเรื่องกฎระเบียบข้อบังคับ และวิธีการลงโทษ
ทั้งยังช่วยให้บริษัทดำเนินตามแนวทางที่กำหนดไว้อย่างมีประสิทธิภาพ

การดูแลรักษาสิ่งแวดล้อม

ฝ่ายจัดการของบริษัทฯ ตระหนักเป็นอย่างยิ่งถึงความสำคัญในการรักษาสภาพแวดล้อมให้ยั่งยืน
บริษัทได้ดำเนินนโยบายการผลิตที่ใช้พลังงานและทรัพยากรธรรมชาติอย่างมีคุณภาพ
เพื่อป้องกันและลดผลกระทบต่อสิ่งแวดล้อมอย่างจริงจัง
จนกระทั่งบริษัทได้รับการรับรองระบบการจัดการสิ่งแวดล้อม ตามมาตรฐาน ISO 14001 ไปเมื่อปี
2540

บริษัทได้ให้ความสำคัญสูงสุดต่อการป้องกันสภาพแวดล้อมและได้ลงทุนเป็นอย่างมากในอุปกรณ์เพื่อบำบัดมลพิษทางน้ำและบำรุงรักษาอุปกรณ์ดังกล่าว
พร้อมทั้งฝึกอบรมพนักงานและมีระบบจัดการเพื่อดูแลรักษาสิ่งแวดล้อม
บริษัทไม่เพียงแต่ปฎิบัตนภายใต้กรอบของกฎหมายสิ่งแวดล้อมอย่างเคร่งครัดเท่านั้น
แต่บริษัทยังมีเจตจำนงที่จะดำเนินการผลิตด้วยความมุ่งมั่นในการดำรงไว้ซึ่งสภาพแวดล้อมที่ดี
และการอยู่ร่วมกันกับชุมชนอย่างมีความสุข

ความรับผิดชอบต่อสังคม

บริษัทมีเจตจำนงที่จะดำเนินธุรกิจด้วยความรับผิดชอบด้วยความรับผิดชอบต่อสังคมและนอกเหนือจากการปฎิบัติงานของบริษัทแล้ว
ในระหว่างปีบริษัทมีกิจกรรมมากมายที่เกี่ยวข้องกับความเป็นอยู่ของชุมชนรวมทั้งกิจกรรมต่างๆในการพัฒนาชุมชน
ได้แก่

1.  มอบทุนการศึกษาให้แก่เด็กนักเรียน

2.  มอบอาหารและยารักษาโรค เพื่อช่วยเหลือผู้ประสบภัยน้ำท่วมในพื้นที่ต่างๆของจังหวัดอ่างทอง

3.  ซ่อมแซมรถใช้ในงานศพของวัดแสนสุข จังหวัดอ่างทอง

4.  จัดโครงการสอนภาษาอังกฤษ ให้กับบุตรหลานพนักงานที่ห้องฝึกอบรบของบริษัท

5.  บริจาคอาหารให้เด็กกำพร้าที่วัดโบสถ์วรดิษฐ์ อำเภอป่าโมก จังหวัดอ่างทอง

6.  บริจาคอุปกรณ์การศึกษาให้กับวิทยาลัยเทคนิคสิงห์บุรี

7.  สนับสนุนการแข่งขันกีฬา เช่น ฟุตบอล และบาสเกตบอส ในระดับโรงเรียน

8.  ร่วมบริจาคโลหิตกับสภากาชาดจังหวัดอ่างทอง

9.  จัดหาน้ำดื่ม, เครื่องกรองน้ำ และถังเก็บกักน้ำให้กับหมู่บ้านใกล้เคียง

10. เข้าร่วมโครงการโรงงานสีขาว ต่อต้านยาเสพติด